คือมีอะไรกับแฟนวันที่15 16 เดือนที่แล้วหลั่งในแล้วกินยาคุมฉฉในวันที่16ตอนดึก แล้วประจำเดือนขาดไปประมาณ7วัน ซื้อที่ตรวจครรภ์มาตรวจเมื่อวันที่4สิงหาแล้วขึ้นสองขีดจางๆ แล้วก็มาตรวจวันนี้ตอนเช้าอีกก็ขึ้นสองขีดจางมากๆจางกว่าวันที่4 แล้วพอไปสักพักเราเข้าห้องน้ำพบว่าเป็นประจำเดือน แบบนี้คือท้องมั้ยคะ หรือเป็นเพราะอะไร
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ไปแล้วประมาณ 12-24 ชั่วโมง (นับจากที่มีเพศสัมพันธ์ครั้งแรก) ยาคุมฉุกเฉินก็จะช่วยป้องกันการตั้งครรภ์ได้ประมาณ 85%หลังจากนั้น หากประจำเดือนไม่มา แล้วได้ตรวจหาการตั้งครรภ์และพบขึ้นขีดที่ 2 จางๆ ก็แสดงว่าอาจมีการตั้งครรภ์เกิดขึ้น และเลือดที่ออกมา อาจเป็นภาวะแทรกซ้อนจากการตั้งครรภ์ได้ เช่น ท้องนอกมดลูก แท้งคุกคาม เป็นต้น อย่างไรก็ตาม หากตรวจผิดพลาด คือพบขึ้น 2 ขีด จางทั้งคู่ แสดงว่าผลตรวจเชื่อถือไม่ได้ และอาจไม่ได้เกิดจากการตั้งครรภ์ก็ได้ ดังนั้น อาจลองตรวจซ้ำดูอีกครั้ง หรือหากไม่แน่ใจ ก็ควรไปตรวจที่คลินิกหรือโรงพยาบาลค่ะ หากตรวจไม่พบขึ้นขีดที่ 2 แสดงว่าเลือดที่ออก ก็น่าเป็นประจำเดือนได้ค่ะ โดยหากเลือดออกนาน 2-7 วัน ก็ถือเป็นประจำเดือนที่ปกติดีค่ะ